Aromunski jezik
<s>Aromunski jezik je jedan od istočnoromanskih jezika koji se govori u Grčkoj, Albaniji, Makedoniji, Rumunjskoj, Bugarskoj i Srbiji.</s><s>Aromunski je blizak rumunjskom, iako sadrži više riječi grčkog porijekla, dok je rumunjski apsorbirao puno slavenskih i mađarskih riječi.</s>

<s>Karakteristike 
Pretpostavlja se da aromunski jezik govori oko 112.960 govornika, a možda čak i oko 300.000 govornika, i to najviše u Grčkoj, po Makedoniji, Epiru, Trakiji.</s>

<s>Smatra se da u Albaniji ima oko 3850 govornika i to oko Gjirokastëra i Korçë, u Bugarskoj oko 9800 i to oko Blagoevgrada i Ćustendila, u Makedoniji oko 8310 i to u Bitoli, Ohridu, Prilepu, Resenu, Strugi, Skopju i Kruševu.</s>

<s>Pretpostavlja se da u Rumunjskoj ima oko 28.000 govornika i to kod Constanțe, Tulceje, Dobrudže i u Bukureštu, a u Srbiji oko 13.000 govornika i to u Beogradu, Nišu, uz nešto razbacanih enklava po Kosovu i Vojvodini.</s>

<s>Dijalekti aromunskog jezika su; Cipan, Vargarean, Sarbean, Farsilotu, Gramustean i Pindean.</s>

<s>Ime 
Aromunski jezik je poznat pod vrlo različitim imenima, u Makedoniji i Srbiji zovu ga Vlaškim.</s><s>U Grčkoj Vlahi , u Turskoj Ulahlar, u Albaniji Vllehe ili Çobani (Čobani).</s><s>Englezi ga zovu Vlachs, Nijemci Wlachen ili Walachen a Francuzi Valaques.</s><s>Svi ti termini potječu od grčkog Βλάχοι (vlahoi) = pastiri.</s><s>Kako Srbi nazivaju Aromune Cincarima, tako često nazivaju i njihov jezik cincarskim, u Rumunjskoj je poznat pod imenom Macedo-Romãni.</s>

<s>Sami Aromuni odnosno Armãnji (kako sami sebe zovu), svoj jezik zovu armãneashti ili limbã armãneascã.</s>

<s>Historija 
Najraniji poznati primjeri napisani na aromunskom su manuskripti patrijarha Fotija datirani između 860. i 870., gotovo istovremeno sa manuskriptima koje je u to vrijeme napisao sv. Naum Ohridski.</s><s>Krajem 18. vijeka objavljene su brojne knjige na aromunskom, sve pisane grčkim alfabetom.</s><s>Nažalost, velik dio tih djela uništen je tokom rat]]ova koji su vođeni između 1750. i 1788.</s>

<s>Prvi čovjek koji je objavio aromunski tekst na latinici početkom 19. vijeka bio dr. Loryi Constantin Roja.</s><s>Tokom 1980-ih počeo se razvijati novi aromunski pravopisni sistem koji je usvojen u većini zemalja u kojima se govori aromunski, s izuzetkom Grčke i Rumunjske, gdje se još uvijek koristi grčki alfabet i stari pravopisni sistem.</s><s>U novom sistemu, koji su predložila četiri aromunska pisca, i objavila 1985., više nema većina slova sa naglaskom, osim slova ã.</s>

<s>Status
Aromunski jezik ima gotovo službeni status u Makedoniji, pa se u nekim osnovnim školama može učiti kao izborni predmet.</s><s>Aromuni u Makedoniji imaju pravo govoriti svoj aromunski na sudu, a od 2006. aromunski je drugi službeni jezik (nakon makedonskog) u gradu Kruševu.</s>

<s>Izvori</s>

<s>Vanjske veze
 Dicționar 
 Aromanian (Armâneaşti)</s>

<s>Romanski jezici
Jezici Grčke
Jezici Makedonije
Jezici Albanije
Jezici Bugarske
Jezici Srbije
Jezici Rumunije
Jezici po abecedi</s>

